Foto: Reuters Rossiya va Saudiya Arabistoni neft qazib olishni qisqartirish bo‘yicha kelishuvni uzaytirish tarafdori. Bu haqda The Wall Street Journal manbalarga asosan xabar bermoqda. Aniqlik kiritilishicha, mamlakatlar kelishuvni yana uch oyga – keyingi yilning iyuniga qadar uzaytirish niyatida. Nashrning xabar berishicha, bu mavzu Rossiya va Saudiya Arabistoni energetika vazirlari Aleksandr Novak hamda Halid al-Folixning Sankt-Peterburgda iyul oyida bo‘lib o‘tgan uchrashuvida muhokama qilingan. Avvalroq OPeK+ davlatlari neft bo‘yicha kelishuvni 94 foizga bajargani xabar qilingandi.